Notum sit omnibus quod Odilo Asneri invagiavit canonicis Sancti Stephani Divionis pratum quoddam pro L solidis Divionensis monete tali pacto quod III partes eiusdem prati non nisi post VIII annos redimi poterunt quarta vero pars XXV solidis obligata post III annos redimi poterit. Hoc autem factum fuit in presentia abbatis Sancti Sequani. Interfuit vero huic mercato Nicholaus monachus et decanus et Odilo Cusneth et Varnerius frater eius et Andreas de Mercato et Villicus de Pangis. Item Andreas de Mercato invagiavit canonicis pratum quoddam pro XXX solidis eiudem monete non redimendum usque ad VI annos. Item Constantius de Munel et Martinus frater eius invagiaverunt canonicis pratum quoddam pro XX solidis non redimendum nisi post VIII annos de hoc dati sunt fideiussores Andreas de Mercato, Odilo Cusneth et Varnerius frater eius et Martinus maior de Scuvilla tali modo quod garantiam huius invadiationis canonici portabunt et quicquid causa huius invadiationis amiserint reddent. Item Martinus de Pangis filius Henrici invagiavit canonicis quoddam pratum pro VIII solidis non redimendum usque ad VI annos. Item Bracherii de Saystra invagiaverunt canonicis pratum quoddam pro XXIIII solidis non redimendum usque ad XII annos. Item Bartholomeus maior Francheville et Lambertus nepos eius invagiaverunt canonicis III petias prati pro XXV solidis non redimendum nisi post X annos. Item Rodulphus de Pangis invagiavit canonicis pro VIII solidis pratum quoddam apud Vadum Petrosum non redimendum nisi post VIII annos. Et quia pratum ad unum mansum Sancti Sequani pertinebat laude abbatis et monachorum statutum est ut si infra tempus vagierie habitator mansi mansum deserens pratum ipsum non deserviret canonici pro eodem prato singulis annis VI denarios monachis Sancti Sequani solverent. Item Petrus decanus de Monte Sancti Sequani Martini et Richardus frater eius invadiaverunt canonicis unam petiam prati pro XII denariis non redimendum nisi post VI annos. Item Dominicus sutor de Monte invadiavit canonicis quoddam pratum pro VIII solidis non redimendum usque ad VII annos. Et hoc sciendum est quod omnia prata ista sunt in territorio Scuvilla laude et abbatis Sancti Sequani et monachorum hec omnia facta sunt anno ab Incarnatione Domini Mo Co LXIIII. Ex parte canonicorum testes sunt : Gislebertus abbas, Girardus Arveyus, Petrus, Galo canonices, magister Nerd[uinus], Constantius conversus, Huo et Robertus famuli. Ex parte vero monachorum : Arardus abbas, Garnerius monachus, Bartholomeus Corn[abréviation], maior de Saystra, Varnerius Carregnunx, Richardus Baratirs. Item Richardus Baratirs et Martinus consensu abbatis invagiaverunt canonicis pratum quoddam quod est in territorio Scuvilla pro X solidis non redimendum nisi post VIII annos et quia canonici timebant ne de prato isto aliqua eis insurgeret querela precipue propter illud quod homines de Lentegneio illud invademonio habebant nominaverunt eius aliud pratum pro hoc substituendum apud Scuvilla ex alia parte aque nisi canonici pacifice istud optinere possent. Huius autem pacti sunt fideiussores maior de Saystra laudante hoc uxore sua et Petrus de Monte et maior de Pangis. Item Obertus maior de Saystra laude uxoris sue et filiorum suorum invagiavit canonicis quoddam pratum pro XL solidis non redimendum usque ad VIII annos et quia canonici timebant ne de censu pratorum aliqua insurgeret eis querela. Placuit abbati Sancti Sequani et monachis ut canonici per singulos annos censum pratorum monachis solverent tali conventione quod census uniuscuiusque prati pro vagieria super pratum pro quo redditur habeatur. Acta fuit hec concessio abbatis Ayrardi et monachorum apud Sanctum Sequanum anno ab Incarnatione Domini M C LXV. Et hoc sciendum quod si aliquis hominum qui prata invadiaverunt censum reddere voluerit non coactus reddere poterit. Nec hoc pretereundum est quod prata nisi ab abbate vel ab aliquo hominum eius numquam redimi poterunt.